Diari Oficial de la Generalitat Valenciana


Sumari del DOGV 4457, del 11-03-2003 (2003/2415)

RESOLUCIÓ de 3 de febrer de 2003, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració en concret d'utilitat pública de la línia elèctrica denominada LAMT D/C a 20 kV de ST Jacarilleta a LAMT Pedreras, als termes municipals d'Orihuela i Jacarilla (Alacant). JUEXPR/2003/2 (ATLINE/2002/394).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2415


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 3 de febrer de 2003, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració en concret d'utilitat pública de la línia elèctrica denominada LAMT D/C a 20 kV de ST Jacarilleta a LAMT Pedreras, als termes municipals d'Orihuela i Jacarilla (Alacant). JUEXPR/2003/2(ATLINE/2002/394). [2003/2415]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); així com en l'article 53 de la Llei 54/1997, de 27 de novembre, del Sector Elèctric (BOE de 27 de novembre de 1997); se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF núm. A- 62237691 i oficines al c/ Calderón de la Barca, núm. 16 d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: termes municipals d'Orihuela i Jacarilla.
  
Finalitat de la instal·lació: millorar i ampliar les xarxes de distribució d'energia elèctrica, donar major qualitat de servici i acomplir peticions de nous abonats.
  
Característiques principals:
  
Tensió: 20 kV.
  
Longitud: 3.986 metros.
  
Nre. de suports: 28.
  
Conductors: la línia és de sis conductors d'alumini-acer galvanitzat de 116,7 mm2 de secció, tipus LA-100 A1/S1.
  
Aïllament: U-70 BS i U-100 BS.
  
Origen i final: s'inicia en un suport que s'instal·larà en la subestació elèctrica existent denominada Jacarilleta, i acaba en un suport que s'instal·larà en les immediacions de la LAMT denominada Pedreras, situada al paratge de Los Portales Bajos del terme municipal de Jacarilla (Alacant).
  
Pressupost: cent vint-i-set mil huit-cents setanta-cinc euros amb dinou cèntims (127.875,19 euros).
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars de drets afectats pel dit projecte, la relació dels quals s'inclou al final del present anunci, perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i perquè puguen presentar-se les al·legacions que es consideren oportunes en el termini de vint dies comptats a partir de l'endemà de la inserció del present anunci. Els plans parcel·laris podran ser igualment consultats als ajuntaments d'Orihuela i Jacarilla.